Ryliškiai

Ryliškiai – kaimas Alytaus rajono savivaldybėje, 6 km į pietvakarius nuo Makniūnų. Seniūnaitijos centras. Iš vakarų prieina Noškūnų miškai, šiaurėje telkšo ežeras Gervaraistis. Pro kaimą eina kelias , atšaka į Klepočius.

Stovi Ryliškių Šv. Monikos bažnyčia (atstatyta 1993 m.), biblioteka. Kultūros namuose įrengta Rojaus Mizaros (1895–1967) ekspozicija. Lietuvos nepriklausomybės paminklas – šauliams, žuvusiems už Lietuvos laisvę, pastatytas 1930 m. Memorialinis ansamblis gretimo Klepočių kaimo tragedijai atminti (architektas R. Balčius), pastatytas 1990 m. 1944 m. gruodžio 24-25 dienomis buvo sovietinių kareivių sudegintos Jurgio Čapliko, Petro Čapliko, Juliaus Navagracko, Roko Jankausko ir Vaclovo Prėskienio sodybos.Lietuvos bažnyčios kronika. „Bolševikų siautėjimas Merkinės apylinkėse“; Aušra Nr. 31. Paminklas gaisre žuvusiam Juliui Čaplikui (autorius R. Navickas), pastatytas 1998 m.


 Etimologija 

Tai asmenvardinis vietovardis, sudarytas iš asmenvardžio Ryliškis daugiskaitos.

 Istorija 

Minimi nuo 1744 m. XIX a. pab. Ryliškių kaimas ir palivarkas pateko į Trakų apskrities Merkinės valsčių, Netiesų apylinkę. Dvaras buvo Šachnų valda.

Nemuno vingyje Antrojo pasaulinio karo metu buvo įsikūrusi Prancūzijos lakūnų eskadrilė „Normandija-Nemunas“. Apylinkėse veikė „Šarūno“ partizanų būrys.

Sovietmečiu buvo „Nemuno“ kolūkio centrinė gyvenvietė. Veikė Ryliškių pagrindinė mokykla (įkurta 1916 m. kaip pradinė), kultūros namai (nuo 1952 m.), biblioteka, felčerių ir akušerių punktas, ryšių skyrius, ambulatorija, buitinio aptarnavimo dirbtuvės.

|}

 Gyventojai 

 Žymūs žmonės 
 Julius Čaplikas (1888–1941), tarpukario Lietuvos vidaus reikalų ministras.
 Bronius Juralevičius (1928–), inžinierius mechanikas, technologijos mokslų daktaras.

 Šaltiniai 

 Literatūra 
 Ryliškiai (sud. Scholastika Kavaliauskienė). – Alytus: Alytaus spaustuvė, 2008. – 152 p.: iliustr. – ISBN 978-9955-706-31-1


Kategorija:Alytaus rajono savivaldybės gyvenvietės